พัฒนาระบบจดจำใบหน้า 3 มิติขนาดใหญ่
Credit : University of Western Australia,เทคโนโลยีการจดจำใบหน้า (Face Recognition) กลายเป็นเครื่องมือที่เหมาะสำหรับอุตสาหกรรมการเฝ้าระวังความปลอดภัยและด้านคอมพิวเตอร์ โดยอาศัยความสามารถของคอมพิวเตอร์ในการระบุว่าบุคคลนั้นมีความถูกต้องตามกฎหมายหรือไม่ ซึ่งหน่วยงานของรัฐบาลและองค์กรหลายแห่งได้นำเทคโนโลยีการจดจำใบหน้า 3 มิติไปใช้สักพักใหญ่แล้ว,ทุกวันนี้รูปถ่ายแบบ 2 มิติมีการใช้กันอย่างกว้างขวางและดูจะมีระดับความถูกต้องของใบหน้ามนุษย์พอสมควร แต่ก็มีข้อบกพร่องหลายประการ ล่าสุด นักวิจัยจากภาควิชาวิศวกรรมซอฟต์แวร์ แห่งมหาวิทยาลัยเวสเทิร์นออสเตรเลีย ในออสเตรเลีย เผยถึงการออกแบบระบบใหม่ของการจดจำใบหน้าแบบ 3 มิติให้มีขนาดใหญ่ขึ้น ซึ่งแตกต่างจากซอฟต์แวร์การจดจำใบหน้า 2 มิติ เพราะรุ่น 3 มิติจะมีศักยภาพในการแก้ไขการเปลี่ยนแปลงพื้นผิวใบหน้ารวมถึงการแสดงออก ท่าทาง และขนาด,ทีมวิจัยได้สร้างแบบจำลองแรกที่เรียกว่า FR3DNet ที่สามารถวิเคราะห์ภาพ 3 มิติได้ถึง 3,100,000 ภาพของบุคคลมากกว่า 100,000 คน และไม่ว่าบุคคลนั้นจะอยู่ในอิริยาบถใด จะสวมแว่นตา ใส่หน้ากากบนใบหน้า จะหัวเราะหรือเพียงแค่ยิ้ม เครื่องมือดังกล่าวก็จะจดจำได้อย่างรวดเร็ว ทีมวิศวกรหวังว่าการพัฒนาเทคโนโลยีนี้จะช่วยปรับปรุงความปลอดภัยในอุปกรณ์ที่ใช้จดจำใบหน้ารวมถึงเข้าถึงเครือข่ายและระบบต่างๆได้ ซึ่งเชื่อว่าจะพลิกโฉมอุตสาหกรรมไบโอเมตริกส์ (biometrics) หรือการเก็บข้อมูลอัตลักษณ์บุคคลได้ทั้งหมด.
เทคโนโลยีการจดจำใบหน้า (Face Recognition) กลายเป็นเครื่องมือที่เหมาะสำหรับอุตสาหกรรมการเฝ้าระวังความปลอดภัยและด้านคอมพิวเตอร์
ทันโลก,เทคโนโลยีการจดจำใบหน้า,Face Recognition,ภาพ 3 มิติ,FR3DNet,ข่าวทั่วไป